钦定古今图书集成/历象汇编/乾象典/第064卷 > 鬳斋十一槁 > 《明河篇》宋·之问
## 钦定古今图书集成/历象汇编/乾象典/第064卷 > 鬳斋十一槁 > 《明河篇》宋·之问

“八月凉风天气清，万里无云银汉明。昏见南楼清且
浅，晓落西山纵复横。”“洛阳城阙天中起，长河夜夜千
门里。复道连甍共蔽亏，画堂琼户特相宜。云母帐前
初泛滥，水晶帘外转逶迤。倬彼昭回如练白，复出东
城接南陌。”“南陌征人去未归，谁家今夜𢭏寒衣。駌鸯
机上流萤度，乌鹊桥边一雁飞。雁飞萤度愁难歇，坐”
见明河渐微没。巳能舒卷任浮云，不惜光辉让流月。
明河可望不可亲，愿得乘槎一问津。更将织女支机
石，还访成都卖卜人。